Mothutlung-betogings eis vierde slagoffer | Maroela Media
Betogers in Mothutlung naby Brits het glo die pad met brandende bande versper Foto: @bemol79/Twitter
Paul Hendricks, 'n gemeenskapsleier van Damonsville, het gesê die man is Maandagoggend oorlede. "Hy is in die kop geskiet en na Ga-Rankuwa-hospitaal geneem waar die koeël verwyder is," het Hendricks aan die radiostasie se nuusspan gesê. Die man was in 'n koma en het later gesterf.
Volgens die SAUK was die 36-jarige man sewe dae lank in die hospitaal se intensiewesorg-eenheid. Die man se broer het sy afsterwe aan die uitsaaier bevestig.
Drie ander persone wat tydens die betoging oor dienslewering in Mothutlung gesterf het, is oor die naweek begrawe. Twee persone is vermoedelik deur die polisie doodgeskiet en 'n derde persoon is dood nadat hy glo uit 'n bewegende polisievoertuig gespring het. -SAPA
Twee vroue vas oor gekaapte voertuig
Wie is werklik vir die mense se dood verantwoordelik? Is dit nie hulle wat nie die dienste lewer nie? Die betogings sou mos nie plaasgevind het indien dienste gelewer was nie. Kla daardie mense vir moord aan.